Július Satinský

Július Satinský (* 20. august 1941, Bratislava – † 29. december 2002, Bratislava) bol slovenský herec, komik, dramatik, prozaik, publicista,  spisovateľ a autor literatúry pre deti. Zomrel 29. decembra 2002 vo veku 61 rokov na rakovinu hrubého čreva.

Životopis 
Narodil sa 20. augusta 1941 a celé detstvo prežil v Bratislave. Herecké sklony sa u neho prejavovali už v mladom veku a v roku 1958 vyhral recitačnú súťaž Hviezdoslavov Kubín. Neskôr vyštudoval pedagogiku na Strednej pedagogickej škole, profesiu učiteľa však nikdy nevykonával, keďže jeho túžbou bolo herectvo, na ktoré ho neprijali. Na Vysokej škole múzických umení vyštudoval v rokoch 1962 – 1966 dramaturgiu a ako dramaturg v rokoch 19641967 pracoval v Československej televízii v Bratislave. Od roku 1959 spolu s Milanom  Lasicom vystupovali ako komická dvojica v autorských reláciách. Účinkovali v Tatra revue a v Divadelnom štúdiu (Divadlo na korze). Po roku 1968, v období normalizácie, naráža aj so svojím hereckým partnerom Milanom Lasicom na množstvo prekážok a po zákaze činnosti na Slovensku pôsobia dva roky v českom divadle Večerní Brno a v rokoch 1972 – 1978 v spevohre Novej scény v Bratislave. V roku 1978 prestúpil do činohry Novej scény. Spolu s Milanom  Lasicom je tiež signatárom Anticharty.

Július Satinský bol univerzálnou a tvorivou osobnosťou a svoj talent rozvinul aj ako autor veľkého množstva scénok, dialógov, celovečerných programov. Je tiež autorom viacerých kníh s tematikou jemu blízkych spomienok na Bratislavu, obľúbených kníh pre deti, ale aj prispievateľom do viacerých novín a časopisov. Snáď najpopulárnejší bol kabaretný program "Ktosi je za dverami", v ktorom vystupoval spoločne s Milanom Lasicom a rôznymi hosťami. Význam osobnosti Júliusa Satinského spočíval aj v jeho vplyve na samotného percipienta; glosovanie aktuálnych tém a poznávanie „čŕt Slovákov“ patrili k jeho celoživotnému dielu.

Jeho prvou manželkou bola členka Baletu SND, tanečnica Lúčnice a prekladateľka z angličtiny a španielčiny Oľga Lajdová. V roku 1985 (po dvadsiatich rokoch manželstva) zomrela – utopila sa pri kúpaní v Karibskom mori na Amerických Panenských ostrovoch, tam je aj pochovaná. 

So svojou druhou manželkou (od roku 1985) MUDr. Vierou Satinskou (* 1955) mal dcéru Luciu a syna Jána.

Ocenenia 
Slovenská astronomická spoločnosť po ňom pomenovala planétku 15946 Satinský objavenú 8. januára 1998 Adriánom Galádom a Alexanderom Pravdom na Astronomickom a geofyzikálnom observatóriu Modra.

1989titul zaslúžilý umelec
1997získal Krištáľové krídlo za celoživotné dielo spoločne s Milanom Lasicom
2003vyznamenaný v Česku Medailou Za zásluhy I. stupňa in memoriam.

Dielo

Knihy pre dospelých 
 1966 – Ktosi je za dverami
 1966 – Večery pre dvoch
 1967 – Nečakanie na Godota, súbor dramatických scénok a poviedok (spoluautor Milan Lasica)
 1968 – Soirée (spoluautor Milan Lasica)
 1969 – Radostná správa
 1970 – Lasica, Satinský a vy, knižný výber z predstavení (spoluautor Milan Lasica)
 1971 – Ako vzniká sliepka (spoluautor Milan Lasica)
 1979 – Náš priateľ René, divadelná hra (spoluautor Milan Lasica)
 1982 – Nikto nie je za dverami
 1986 – Deň radosti, divadelná hra (spoluautor Milan Lasica)
 1988 – Tri hry, knižné vydanie hier (Nikto nie je za dverami, Náš priateľ René, Deň radosti) (spoluautor Milan Lasica)
 1990 – Jubileum
 1991 – Kam na to chodíme (spoluautor Milan Lasica a Stanislav Štepka)
 1991 – Moji milí Slováci. Listy rodákom o nebezpečenstvách, ktoré im hrozia
 1993 – Karavána šteká, psi idú ďalej 
 1994 – Už ani muk! alebo Karavána šteká, psi idú ďalej 2
 1994 – Mě z toho trefí šlak! 
 1996 – Rozprávky uja Klobásu
 1996 – Karavána šteká, psi idú ďalej 3
 1996 – L & S, 1. diel, súborné dielo
 1997 – Šľak ma ide trafiť! 
 1997 – Trialóg (spolu s Miroslavom Horníčkom a Milanom Lasicom)
 1998 – L & S, 2. diel, súborné dielo
 1999 – Tristo hrmených (... prvých sto!)  2000 – L & S, 3. diel, súborné dielo
 2002 – Polstoročie s Bratislavou  2002 – Chlapci z Dunajskej ulice  2002 – Z mojich denníkov 2002 – Čučoriedkáreň  2003 – Čučoriedkáreň 2  2003 – Momentálne som mŕtvy, zavolajte neskôr  2007 – Listy z Onoho sveta 2011 – Expedície 1973 – 1982 2011 – Listy Oľge 2018 – Gundžovníky 2019 – Moji milí Slováci. Listy rodákom o nebezpečenstvách, ktoré im hrozia (druhé vydanie)

 Knihy pre deti 
 1996 – Rozprávky uja Klobásu 2008 – Rozprávky uja Klobásu (druhé, doplnené vydanie)

 Ďalšia literatúra 
 Milan Lasica a Jan Kolář: Bledomodrý svet Júliusa Satinského, vydalo  Štúdio L+S, 2004, ISBN 80-969028-0-6

 Diskografia 
 1981 – Bolo nás jedenásť (spev)
 1982 – S vetrom opreteky (spev)
 1995 – Piesne 1981 – 1990 (spev)
 1986 – Kozmické piesne (účinkuje)
 2007 – L + S + F – Bolo nás jedenásť – Opus, Sme 

 Spolupráca na albumoch 
 1998 - Žuvačková mafia - Zebra.03, MC, CD, texty Daniel Hevier, spev,: Július Satinský, Peter Lipa, Peter Remiš, Michal Urban, Szidi Tobias, Marek Ťapák, Eva Jurišová, Alex Maďar, Dedo Šimer, Nevychovanci Úprd-u, Hevi Bubble Comics Band (Slniečko) , posily albumu: Martin Breznický, Daniela Kubová, Vladimír Mrázko, Jaroslav Patay, Lenka Dvorecká, Fero Petriska)

 Herecké obsadenia 

 Filmové úlohy 
 1961: Vždy možno začať ....Faruľa
 1962: Výlet po Dunaji ....Julo
 1965: Nylonový mesiac 1967: Cézar a detektívi ....Indián
 1969: Sladké hry minulého leta ....Flamengo
 1969: Slávnosť v botanickej záhrade 1978: Smoliari ....Pucinkov otec
 1979: Nekonečná - nevystupovat  ....Julo
 1979: Hodinářova svatební cesta korálovým mořem ....2. šepkár
 1979: Ťaví zadok 1979: Dve frašky 1981: Buldoci a třešně ....príslušník VB
 1981: Plavčík a Vratko ....druhý kráľ
 1981: Pohádka svatojánske noci ....Jura
 1981: Pomocník ....dr. Bielik
 1982: S tebou mě baví svět ....dr. Albert Horák
 1982: Srdečný pozdrav ze zeměkoule ....„B“
 1983: Tři veteráni ....kráľ Pikola
 1984: Prodavač humoru ....Jožin Petránek
 1985: Vesničko má středisková ....pilot Štefan
 1986: Můj hříšný muž ....tlmočník
 1986: Utekajme, už ide! ....vyšetrovateľ
 1986: Zkrocení zlého muže ....masér Viktor
 1987: Pehavý Max a strašidlá ....hostinský
 1987: Křeček v noční košili ....Křeček
 1988: Čertovo vrece 1989: Vážení přátelé, ano ....Pepík Berka
 1990: Zlatnanka 1991: Tajomstvo alchymistu Storitza ....Roderič
 1991: Safari za kuchyňou 1993: Kanárská spojka ....šéf slovenskej mafie
 1996: Požírač medvědů 1997: Orbis Pictus ....Drusa
 1997: Rumplcimprcampr 2002: Kruté radosti ....Helenin strýko

 Divadelné úlohy 
 1973 – Nikolaj Vasilievič Gogoľ: Revízor (Dobčinskij)
 1973 – Bréal: Husári (Flicot)
 1973 – Ešpaj: Svadby z klobúka (Pierot)
 1975 – Csemer: Červená karavána (Krivý smetiar)
 1975 – Ján Solovič: Plné vrecká peňazí (Gejza Galiba)
 1978 – William Shakespeare: Márna lásky snaha (Holofernes)
 1978 – Ján Solovič: Strašne ošemetná situácia (zamestnanec divadla)
 1980 – John Gay: Žobrácka opera (Lockit a žobrák)
 1981 – Stanislav Stratiev: Autobus (Nezodpovedný)
 1982 – Šulaj: Kocúrkovo II. (Zbojník II.)
 1983 – Ján Solovič: Kráľovná noci v kamennom mori (Rafael Haluza)
 1983 – Jan Drda: Na posiedke s čertom (Čert Karborund)
 1984 – Johann Christoph Friedrich Schiller: Parazit (Michel)
 1984 – Maxim Gorkij: Na dne (Strýko)
 1985 – Vladimír Mináč: Výrobca šťastia (Cyril, Anjel, Kat)
 1986 – Ivan Vazov: Súboj (Tichon Papričev)
 1987 – Frayn: Sardinky na scénu, prosím (Tim Algood)
 1988 – Nikolaj Vasilievič Gogoľ: Mŕtve duše (Sluha)
 1988 – Jean-Baptiste Poquelin Moliére: Tartuffe (Súdny vykonávateľ Lojálny)
 1990 – Salvatore: Stalin (Stalin)

 Scenáre 
 Škandál v Melodias banke, TV muzikál (1966)
 Srdečný pozdrav ze zeměkoule, scenár: Oldřich Lipský, Alexander Lukeš, spolupráca na dialógoch: Milan Lasica, Július Satinský 
 Všetci sú za dverami, spolu s Milanom Lasicom

 Literatúra 
 Milan Lasica, Jan Kolář: Bledomodrý svet Júliusa Satinského, Štúdio L+S, 2004, ISBN 80-969028-0-6 (priložené CD Škola života L+S (Ako sa stať námorníkom)'')

Referencie

Pozri aj 
 Milan Lasica

Iné projekty

Externé odkazy 
 Slovenská filmová databáza 
 Česko-Slovenská filmová databáza 
 České filmové nebe 
 Internet Movie Database

 
Absolventi Vysokej školy múzických umení
Slovenskí divadelní herci
Slovenskí filmoví herci
Slovenskí televízni herci
Slovenskí komici
Slovenskí humoristi
Slovenskí spisovatelia
Slovenskí spisovatelia pre deti a mládež
Slovenskí dramatici
Česko-slovenskí zaslúžilí umelci
Držitelia Krištáľového krídla
Nositelia Medaily Za zásluhy (Česko)
Osobnosti z Bratislavy
Pochovaní na Ondrejskom cintoríne
Úmrtia na rakovinu hrubého čreva